Барање 14-2169/1 – 7.3.2023

* Барам да ми се достави информација колку изнесува законски минималната инвалидска пензија за 2023 година?

Одговор:

Врз основа на член 35 став (1) и став (2) од Законот за пензиското и инвалидското осигурување ("Сл. весник на РМ" бр.98/2012, 166/2012, 15/2013, 170/2013, 43/2014, 44/2014, 97/2014, 113/2014, 160/2014, 188/2014, 20/15, 61/15, 97/15, 129/15, 147/15, 154/15, 217/15, 13/16, 27/16, 120/16, 132/16, 35/18, 220/18 , 245/18, 180/2019 и "Сл. весник на РСМ" бр. 180/19, 275/19, 31/20,267/2020 и 67/22), најнизок износ на старосната пензија остварена од задолжителното пензиско и инвалидско осигурување врз основа на генерациска солидарност и пензијата остварена од задолжителното капитално финансирано пензиско осигурување не може да изнесува помалку од утврдената просечна плата на сите вработени во Република Македонија во 2002 година и тоа:

-за корисниците кои пензијата ја оствариле со пензиски стаж над 35 години (маж), односно над 30 години (жена), во висина од 41%;

* за корисниците кои пензијата ја оствариле со пензиски стаж над 25 години (маж), односно над 20 години (жена), во висина од 38% и
* за корисниците кои пензијата ја оствариле со пензиски стаж до 25 години (маж), односно до 20 години (жена), во висина од 35%.

Пензијата од став (1) од овој член се усогласува со процентот со кој се усогласуваат другите пензии. Исто така согласно член 55 од истиот закон став (1) и (2), осигуреникот кој ги исполнува условите за стекнување право на инвалидска пензија има право на најнизок износ на инвалидска пензија. Најнискиот износ на инвалидска пензија се определува на начин утврден со член 35 од овој закон.

Од страна на Фондот на официјалната веб страна се објавени податоците за состојбата на корисници на пензија од исплатена пензија по вид, по стекнато право и просечна пензија за јануари 2023 година. Просечната инвалидска пензија за месец јануари изнесува 15,780.00 денари. Исто така Ве информираме дека бараните податоци можете да ги најдете на веб страната на ФПИОСМ http://www.piom.com.mk.